ეიძი ცუბურაია
ეიძი ცუბურაია (იაპონ. 円谷 英二, დ. 7 ივლისი, 1901 ― გ. 25 იანვარი, 1970) ― იაპონელი სპეციალური ეფექტების რეჟისორი და კინემატოგრაფი. გოძილასა და ულტრამენის ფრენჩაიზების თანაშემქმნელი. კინოს ისტორიაში ერთ-ერთ ყველაზე მნიშვნელოვან და გავლენიან ფიგურად მიიჩნევა. ცუბურაია იაპონიაში სპეციალური ეფექტების ინდუსტრიის პიონერი იყო, კინოწარმოებაში არაერთი ტექნოლოგიური სიახლე შემოიტანა და „ტოკუსაცუს მამად“ მიიჩნევენ. ხუთი ათწლეულის განმავლობაში ცუბურაიამ 250-მდე ფილმზე იმუშავა. მუშაობდა ისეთ რეჟისორებთან, როგორებიც არიან: აკირა კუროსავა, იშირო ჰონდა და ჰიროში ინაგაკი.